Dinamo za Livakovića traži 10 mil. €, Dilaver preskače Rijeku!

Dani Olmo pripremama će se priključiti 17. ili 18. srpnja, a ozlijeđenog Dilavera na otvaranju sezone (Superkup) zamijenit će Perić, Lešković ili dobitnih ljetnih priprema - mladi Gvardiol...

<p>Dominik Livaković danas je čak najbliže odlasku iz Dinama. Reprezentativni vratar dobio je konkretnu ponudu Montpelliera, Francuzi su "modrima" ponudili <strong>šest milijuna eura</strong>, no ta brojka nije zadovoljila apetite čelnih ljudi u Maksimiru. Zagrepčani za svog vratara traže 10 milijuna eura, no treba očekivati kako će se <strong>Dinamo i Montpellier </strong>naći na "pola puta"...</p><p>Nenad Bjelica u miru sprema svoju momčad za subotnje otvaranje sezone, <strong>Superkup s Rijekom</strong>. U tom ogledu boje hrvatskog prvaka neće braniti <strong>Ivan Šunjić i Nikola Moro </strong>koji su se tek ovoga tjedna priključili pripremama Dinama, kao ni<strong> Dani Olmo</strong> koji je na odmoru do 17. ili 18. srpnja. Španjolac će se tako tek za tjedan dana priključiti Dinamu.</p><p>No, utakmicu protiv Rijeke preskočit će i <strong>Emir Dilaver</strong>, standardni branič koji je u prijateljskoj utakmici protiv Austrije Klagenfurt zadobio rupturu mišića. Istina, s njim nije ništa strašno, ali Bjelica ne želi riskirati, pa će uz <strong>Theophile </strong>središnjicom "modre" obrane u dvoboju protiv Rijeke ordinirati <strong>Dino Perić </strong>(vjerojatno) ili<strong> Marko Lešković</strong>. A tko zna, možda se u ovakvoj utakmici Bjelica oduči i za dobitnika ljetnih priprema - <strong>Joška Gvardiola</strong>.</p>